איבראהים איסקנדר מג'והור

איבראהים איבני איסקנדר (במלאית: Ibrahim ibni Iskandar; נולד ב-22 בנובמבר 1958) הוא הסולטאן החמישי של מדינת ג'והור המודרנית במלזיה, והחל מ-2024 גם היאנג די-פרטואן אגונג, המונרך של מלזיה.

הוא נולד בתקופת כהונתו של סביו אבראהים, סולטאן ג'והור, והפך ליורש העצר כאשר אביו, טונקו מחמוד איסקנדר, עלה לכס המלוכה של ג'והור ב-1981. הוא מונה לנסיך הכתר של ג'והור ב-3 ביולי 1981. עם מות אביו בשנת 2010, הפך לסולטאן ג'והור. ב-31 בינואר 2024 הושבע כמלך מלזיה, לאחר שנבחר לכהונה של חמש שנים ב-27 באוקטובר 2023.

 ביוגרפיה 
איבראהים נולד ב-22 בנובמבר 1958 ב בעיר ג'והור באהרו, בתקופת שלטונו של אבי סביו, הסולטאן אבראהים. הוא היה בנו השלישי ובנו הבכור של הסולטאן איסקנדר מאשתו הראשונה, . הסולטאן נפטר בלונדון ב-8 במאי 1959 וסבו של איבראהים, אסמאעיל, הפך לסולטאן ג'והור.

בשנת 1970 הוא סיים את לימודיו התיכוניים בבית הספר טריניטי בסידני שבאוסטרליה. לאחר שסיים את לימודי התיכון, הוא נשלח למרכז האימונים הצבאי ב להכשרה צבאית בסיסית. הוא גם קיבל הכשרה צבאית בארצות הברית, בפורט בנינג שבג'ורג'יה, ומאוחר יותר בפורט בראג שבקרוליינה הצפונית.

איברהים מונה לנסיך הכתר של ג'והור ב-3 ביולי 1981. הוא כיהן כעוצר של ג'והור בין 26 באפריל 1984 ל-25 באפריל 1989, כאשר אביו כיהן כיאנג די-פרטואן אגונג. בשנותיו האחרונות של אביו, הוא קיבל בהדרגה חלק מתפקידי ניהול המדינה.

הונו של איברהאים מוערך במיליארדי דולרים, הוא אספן של רכבי יוקרה, כולל רכב שניתן במתנה על ידי אדולף היטלר.

בשנת 1982 נישא ל, ולזוג נולדו שישה ילדים.

 סולטן ג'והור (2010 – הווה) 
שעות ספורות לפני מות אביו, ב-22 בינואר 2010, מונה איבראהים לעוצר ג'והור. הסולטאן איסקנדר מת באותו לילה, ובנו הוכתר כסולטן ג'והור למחרת בבוקר.

ב-5 בפברואר 2012 הוא הכריז על  כבירת המלוכה החדשה של ג'והור, במקום ג'והור באהרו (שנותרה בירת ג'והור הכללית).

בינואר 1994 שינתה ג'והור את ימי המנוחה שלה משישי-שבת לשבת-ראשון, כדי להסתנכרן עם סינגפור ועם קואלה לומפור. עם זאת, ב-22 בנובמבר 2013, בחגיגות יום הולדתו של הסולטאן, הוא הורה שג'והור תחזיר את סוף השבוע שלה לימי שישי ושבת, כדי לאפשר למוסלמים במדינה להשתתף בתפילות יום השישי, החל מ-1 בינואר 2014. עם זאת, המגזר הפרטי ממשיך לנוח בימי שבת וראשון.

משנת 2015 ואילך, יום הכתרתו ב-23 במרץ הפך לחג מדינתי שנתי כיום הולדתו הרשמי של הסולטאן, והחליף את החג הציבורי ב-22 בנובמבר, יום הולדתו האמיתי של הסולטאן.

בינואר 2016 הסולטאן הוציא צו האוסר על עישון סיגריה אלקטרונית בג'והור. כמו כן, הוא קבע כי שלטים לעסקים לא יעלו על מידות של 6.1 מטר על 1.2 מטר.

הסולטאן ידוע כתומך במתינות דתית והוא מתח ביקורת על הערביזציה הזוחלת של התרבות המוסלמית המלזית. למרות היותו הסולטאן היחיד במלזיה ללא השכלה על-תיכונית, הוא קידם חינוך איכותי בג'והור.

 מלך מלזיה (2024 – הווה) 
ב-27 באוקטובר 2023, בחרה  את איבראהים כיאנג די-פרטואן אגונג ה-17 (מלך מלזיה), בתום כהונתו של הסולטאן עבדאללה מפהנג. המועצה גם בחרה בסולטאן  לכהונה שלישית כסגן היאנג די-פרטואן אגונג.

השבעתו הרשמית לתפקיד התקיימה ב-31 בינואר 2024.

 מעורבות בתקריות ואירועים פליליים 
החל משנות ה-80, התפרסמו דיווחים מזדמנים על התנהגות פלילית לכאורה של איבראהים. בין השאר נטען כי היה מעורב בעבירות של אלימות, אונס והריגה.

בסוף 1992 התפרסמה גם 'תקרית גומז' - בה אביו ואחיו הצעיר הואשמו בשני מקרים נפרדים של תקיפת מאמן הוקי, אירועים שהובילו בסופו של דבר לתיקונים בחוקה כדי לאפשר להעמיד לדין את בני המלוכה על עבירות פליליות.

במרץ 2005, חבר במשפחת המלוכה המלזית תקף לכאורה אישה צעירה בשם יסמין. אביה של הנפגעת הגיש מאוחר יותר תלונה במשטרה, בה נטען כי האשם בתקיפה היה איבראהים.

קישורים חיצוניים

 הערות שוליים 

קטגוריה:מלכי מלזיה
קטגוריה:מלזיה: פוליטיקה
קטגוריה:מיליארדרים אסייתים
קטגוריה:ילידי 1958